Hvad gør jeg, hvis jeg har et handicapkort i bilen, men alligevel har modtaget et kontrolgebyr?
Læs det fulde svar... Indberetningen fra vores parkeringsvagt dokumenterer, at handicapkortet hverken var synligt eller læsbart i køretøjets frontrude. Kravet vil blive fastholdt, idet det er påkrævet at anvende handicapkort ved parkering i handicapbåse. Kravet vil heller ikke blive eftergivet, såfremt du efterfølgende kan eftersende dokumentation for at have et handicapkort. Handicapkortet skal være synligt og let læseligt for kontrol i køretøjets frontruden, når parkeringsvagten foretager sin kontrol. Det indebærer at hele handicapkortets forside skal være synligt, læsbart og kontrollerbart.
Følgende er gældende på ALLE p-arealer: Et handicapkort er i princippet ikke gældende på private p-arealer. Når der parkeres på privat område, skal de øvrige bestemmelser for p-arealet derfor efterleves, dvs. den til enhver tid opslåede skiltning på p-arealet. Det betyder at: Ved parkering med et gyldigt handicapkort, er det tilladt at parkerer i handicapbåse, dvs. i en bås, hvor det fremgår af skiltningen at parkering er reserveret til handicappede og parkering kun tilladt med gyldigt handicapkort. Ved parkering i handicapbåse, skal de øvrige regler på pladsen efterleves, medmindre det fremgår, at særlige regler er gældende for parkering i handicapbåsen. I så fald skal disse særlige regler for handicapbåsen efterleves. Parkeres der i alm. bås, skal de gældende bestemmelser for p-arealet også efterleves, dvs. den til enhver tid opslåede skiltning på p-arealet, så som f.eks. betaling, indstilling af p-skive osv. Parkeringsreglerne for handicapkort kan findes på Dansk Handicaporganisations hjemmeside www.handicap.dk > Brugerservice > Parkeringskort > Parkeringsregler